劉德秀縣丞凢五和前篇僕亦五次其韻  其五
作者：周紫芝
朝代：宋

paragraphs: 隱之刺五羊，歸嚢香一斤。
恕投湖亭水，內子無飯薫。
欲草廉吏傳，恨無班馬文。
此風一凋落，披靡如絲紛。
前身是香嚴，宿習今尚勤。
爐烟凝室炷，印篆緘雕紋。
嗜香猶有癖，於世已如雲。
况今花木妍，香風度微芬。
節物豈不佳，老況難強欣。
太常齋日多，十飯九不葷。
唯有鼻孔香，時於静中聞。
未知劉季和，何如荀令君。
且當置是事，一笑同氤氲。